artemidorus-oneirocritica.onirocriticon 1.4
Τῶν ὀνείρων οἱ μὲν πολλὰ διὰ πολλῶν προαγορεύουσιν , οἱ δὲ ὀλίγα διʼ ὀλίγων , οἱ δὲ πολλὰ διʼ ὀλίγων , οἱ δὲ ὀλίγα διὰ πολλῶν . πολλὰ μὲν οὖν διὰ πολλῶν . οἷον ἔδοξέ τις πέτεσθαι ἀράμενος ἐκ τῆς οἰκείας διανοίας πρὸς προτεθειμένον σκοπόν , ἐφʼ ὃν ἐσπουδάκει γενέσθαι · εἶτα γενόμενος ἐπʼ αὐτὸν πτερὰ ἔχειν ἔδοξε καὶ συναπαίρειν τοῖς ὀρνέοις , καὶ μετὰ ταῦτα κατῆχθαι πάλιν εἰς τὴν οἰκίαν · ἀπέβη αὐτῷ μεταναστῆναι τῆς οἰκείας διὰ τὴν πτῆσιν , καὶ τὰ προκείμενα καὶ μάλιστα ἐσπουδασμένα αὐτῷ περᾶναι διὰ τὸ μὴ τοῦ σκοποῦ ἡμαρτηκέναι . καὶ δὴ εὐπορήσας ἱκανῶς , ἐπειδὴ τοὺς εὐπόρους πτερὰ ἔχειν φαμέν , καὶ ἐν ξένῃ διατρίψας διὰ τὸ μὴ ὁμογενῆ εἶναι τὰ ὄρνεα , πάλιν εἰς τὴν οἰκείαν κατῆρεν . οἱ δὲ ὀλίγα διʼ ὀλίγων . οἷον ἔδοξέ τις χρύσεα ὄμματα ἔχειν . ἐτυφλώθη διὰ τὸ μὴ ἴδιον ὀμμάτων εἶναι τὸ χρυσίον . οἱ δὲ πολλὰ διʼ ὀλίγων . οἷον ἔδοξέ τις τὸ ἑαυτοῦ ὄνομα ἀπολωλεκέναι . ἀπέβη αὐτῳ τοῦτο μὲν τὸν υἱὸν ἀπολέσαι ( οὐχ ὅτι τὸ τιμιώτατον ἀπώλεσε μόνον , ἀλλʼ ὅτι καὶ ταὐτὸ ὄνομα καλούμενος ἔτυχεν ὁ παῖς ) τοῦτο δὲ καὶ τὴν κτῆσιν ἀθρόαν , δικῶν τινων αὐτῷ γραφεισῶν , ἐφʼ αἷς ἑάλω φεύγων γραφὴν δημοσίων ἀδικημάτων · ἄτιμός τε καὶ φυγὰς γενόμενος ἀναρτήσας ἑαυτὸν ἐτελεύτησε τὸν βίον , ὡς μηδὲ ἀποθανὼν ἔχειν ὄνομα . τούτους γὰρ μόνους ἐν νεκρῶν δείπνοις οὐ καλοῦσιν οἱ προσήκοντες . δῆλον οὖν παντὶ γένοιτʼ ἂν ὅτι πάντα ἀπὸ τοῦ αὐτοῦ ἀπέβη τῷ τὸν αὐτὸν ἐπέχειν λόγον . οἱ δὲ ὀλίγα διὰ πολλῶν . οἷον ἔδοξέ τις τὸν Χάρωνα παίζειν σύν τινι ἀνδρὶ ψήφοις , αὐτὸς δὲ σπουδάζειν τῷ ἀνδρί , καὶ διὰ τοῦτο λειφθέντα τὸν Χάρωνα χολᾶν τε καὶ διώκειν αὐτόν , ὁ δὲ ἀποστρεφόμενος φεύγειν , ἀφικόμενος δὲ εἰς ξενοδοχεῖον , ᾧ ἐπώνυμον κάμηλος , εἰς δωμάτιον εἰσδραμὼν ἐπιζυγῶσαι τὰς θύρας . τὸν μὲν οὖν δαίμονα οἴχεσθαι ἀπιόντα , τοῖν μηροῖν δὲ τὸν ἕτερον αὐτῷ φῦσαι πόαν . τούτων ἐγένετο πάντων ἓν ἀποτέλεσμα · πεσούσης γὰρ τῆς οἰκίας , ἔνθα ᾤκει καὶ συρραγέντων ἐπʼ αὐτὸν ξύλων συνετρίβη τὸν μηρὸν καὶ κατεάγη . καὶ γὰρ ὁ Χάρων ψήφοις παίζων λόγον τὸν περὶ θανάτου προηγόρευεν · μὴ καταλαβὼν δὲ μὴ ἀποθανεῖσθαι μὲν ἐδήλου , κινδυνεύσειν δὲ τὼ πόδε διὰ τὴν δίωξιν · καὶ τὸ ξενοδοχεῖον κάμηλος καλούμενον τὸν μηρὸν κατάξειν , ἐπεὶ καὶ τὸ ζῷον τὸ καλούμενον κάμηλος μέσους κάμπτει τοὺς μηροὺς ὑποτεμνόμενον τοῖν σκελοῖν τὸ ὕψος , ἐτύμως κεκλημένον κάμηλος οἱονεὶ κάμμηρος , ὥς φησιν Εὔηνος ἐν τοῖς εἰς Εὔνομον Ἐρωτικοῖς ἡ δὲ ἐκφῦσα πόα τὸ μηκέτι ἐνεργὸν τὸν μηρὸν ἕξειν , ἐκ γῆς ἀκινήτου φιλοῦσα ἀναφύεσθαι . καὶ τούτων εἴ τις ἀγαθὸς εἴη λογιστής , τὴν ἐξαρίθμησιν ἐπὶ πάντων οὕτως ἔχουσαν εὕροι ἄν .
Lemmas: ὁ ὄνειρος ὁ μέν πολύς διά πολύς προαγορεύω , ὁ δέ ὀλίγος διά ὀλίγος , ὁ δέ πολύς διά ὀλίγος , ὁ δέ ὀλίγος διά πολύς . πολύς μέν οὖν διά πολύς . οἷος δοκέω τις πέτομαι ἀείρω ἐκ ὁ οἰκεῖος διάνοια πρός προτίθημι σκοπός , ἐπί ὅς σπουδάζω γίγνομαι · εἶτα γίγνομαι ἐπί αὐτός πτερόν ἔχω δοκέω καί συναπαίρω ὁ ὄρνεον , καί μετά οὗτος κατάγω πάλιν εἰς ὁ οἰκία · ἀποβαίνω αὐτός μετανίστημι ὁ οἰκεῖος διά ὁ πτῆσις , καί ὁ πρόκειμαι καί μάλα σπουδάζω αὐτός περαίνω διά ὁ μή ὁ σκοπός ἁμαρτάνω . καί δή εὐπορέω ἱκανός , ἐπειδή ὁ εὔπορος πτερόν ἔχω φημί , καί ἐν ξένη διατρίβω διά ὁ μή ὁμογενής εἰμί ὁ ὄρνεον , πάλιν εἰς ὁ οἰκεῖος καταίρω . ὁ δέ ὀλίγος διά ὀλίγος . οἷος δοκέω τις χρύσεος ὄμμα ἔχω . τυφλόω διά ὁ μή ἴδιος ὄμμα εἰμί ὁ χρυσίον . ὁ δέ πολύς διά ὀλίγος . οἷος δοκέω τις ὁ ἑαυτοῦ ὄνομα ἀπόλλυμι . ἀποβαίνω αὐτός οὗτος μέν ὁ υἱός ἀπόλλυμι ( οὐ ὅτι ὁ τίμιος ἀπόλλυμι μόνος , ἀλλά ὅτι καί αὐτός ὄνομα καλέω τυγχάνω ὁ παῖς ) οὗτος δέ καί ὁ κτῆσις ἀθρόος , δίκη τις αὐτός γράφω , ἐπί ὅς ἁλίσκομαι φεύγω γραφή δημόσιος ἀδίκημα · ἄτιμος τε καί φυγάς γίγνομαι ἀναρτάω ἑαυτοῦ τελευτάω ὁ βίος , ὡς μηδέ ἀποθνῄσκω ἔχω ὄνομα . οὗτος γάρ μόνος ἐν νεκρός δεῖπνον οὐ καλέω ὁ προσήκω . δῆλος οὖν πᾶς γίγνομαι ἄν ὅτι πᾶς ἀπό ὁ αὐτός ἀποβαίνω ὁ ὁ αὐτός ἐπέχω λόγος . ὁ δέ ὀλίγος διά πολύς . οἷος δοκέω τις ὁ Χάρων παίζω σύν τις ἀνήρ ψῆφος , αὐτός δέ σπουδάζω ὁ ἀνήρ , καί διά οὗτος λείπω ὁ Χάρων χολάω τε καί διώκω αὐτός , ὁ δέ ἀποστρέφω φεύγω , ἀφικνέομαι δέ εἰς ξενοδοχεῖον , ὅς ἐπώνυμος κάμηλος , εἰς δωμάτιον εἰστρέχω ἐπιζυγόω ὁ θύρα . ὁ μέν οὖν δαίμων οἴχομαι ἀπέρχομαι , ὁ μηρός δέ ὁ ἕτερος αὐτός φύω πόα . οὗτος γίγνομαι πᾶς εἷς ἀποτέλεσμα · πίπτω γάρ ὁ οἰκία , ἔνθα οἰκέω καί συναράσσω ἐπί αὐτός ξύλον συντρίβω ὁ μηρός καί κατάγνυμι . καί γάρ ὁ Χάρων ψῆφος παίζω λόγος ὁ περί θάνατος προαγορεύω · μή καταλαμβάνω δέ μή ἀποθνῄσκω μέν δηλόω , κινδυνεύω δέ ὁ πούς διά ὁ δίωξις · καί ὁ ξενοδοχεῖον κάμηλος καλέω ὁ μηρός κατάγω , ἐπεί καί ὁ ζῷον ὁ καλέω κάμηλος μέσος κάμπτω ὁ μηρός ὑποτέμνω ὁ σκέλος ὁ ὕψος , ἔτυμος καλέω κάμηλος οἱονεί κάμμηρος , ὡς φημί Εὔηνος ἐν ὁ εἰς Εὔνομος Ἐρωτικός ὁ δέ ἐκφύω πόα ὁ μηκέτι ἐνεργός ὁ μηρός ἔχω , ἐκ γῆ ἀκίνητος φιλέω ἀναφύω . καί οὗτος εἰ τις ἀγαθός εἰμί λογιστής , ὁ ἐξαρίθμησις ἐπί πᾶς οὕτως ἔχω εὑρίσκω ἄν .